Document ID: 31997R0815

KOMISSION ASETUS (EY) N:o 815/97,
annettu 5 päivänä toukokuuta 1997,
maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 13 artiklan 11 kohdan sekä muiden maataloustuotteiden yhteisistä markkinajärjestelyistä annettujen asetusten vastaavat säännökset,
sekä katsoo, että
yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3), sellaisena kuin se on viimeksi muutettuna asetuksella (EY) N:o 82/97 (4), 23-26 artiklassa määritellään tavaroiden muu kuin etuuskohteluun oikeuttava alkuperä; on aiheellista selventää, että vientitukien myöntämisen osalta vain sellaisten tuotteiden, jotka on kokonaan tuotettu tai olennaisilta osin valmistettu yhteisön alueella, voidaan katsoa olevan peräisin yhteisön alueelta,
komission asetusta (EY) N:o 3665/87 (5), sellaisena kuin se on viimeksi muutettuna asetuksella (EY) N:o 495/97 (6), on vastaavasti muutettava, ja
kyseiset hallintokomiteat eivät ole antaneet lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3665/87 10 artiklan 1 alakohta seuraavasti:
"1. Kun tuen myöntäminen edellyttää, että tuote on yhteisön alkuperää, viejien on ilmoitettava kyseinen alkuperä voimassa olevien yhteisön sääntöjen mukaisesti.
Tuen möyntämistä varten tuotteiden katsotaan olevan peräisin yhteisön alueelta, jos ne on täysin tuotettu yhteisön alueella tai jos niiden viimeinen merkittävä valmistus tai käsittely on suoritettu yhteisön alueella neuvoston asetuksen (ETY) N:o 2913/92 (*) 23 tai 24 artiklan säännösten mukaisesti.
(*) EYVL N:o L 302, 19.10.1992, s. 1".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan toimiin, joita koskeva vienti-ilmoitus on hyväksytty tämän asetuksen voimaantulopäivän jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 1997.

Labels: 7
3
6